Toeka: Manalleen op 300 ha | Landbou
Mnr. Lorrie Graham met sy getroue vierbeenwerker, Nobby. Agter is die Dorperkudde wat elke aand op kraal gehou en snags vrye toegang tot lusernhooi het.
Mnr. Lorrie Graham van Hill Farm, Seymour, is 'n besonderse boer. Sý soort is dun gesaai, want al sedert 1952 boer hy manalleen — sonder die hulp van 'n enkele permanente werker.
Om 'n plaas van 300 ha met 32 ha wei- ding onder besproeiing en 'n Dorperooikudde van 800 diere te onderhou, wil gedoen wees. Hy vind boonop tyd om die eiendom tot 'n modeleenheid te verbeter. Op sy plaas val die netjiese, groot plaashuis met sy pragtige houtvloere 'n mens op.
Op sy beskeie manier vertel hy dat hy die huis alleen gebou het. (Die pleisterwerk is darem deur vakmanne gedoen.) Om so alleen te boer, verg baie harde werk. Sy werkdag strek van donker regdeur die jaar, wat in die somer 'n werkdag van selfs langer as 14 uur beteken.